Atvirojo Molėtų r. 3x3 krepšinio čempionato žaidimo taisyklės

1. Žaidžiama su 6 dydžio (mažesniu nei įprastame krepšinyje) kamuoliu.
2. Rungtynių trukmė – 10 minučių, laikas vienai atakai skiriama 12 sekundžių, žaidimo laikas nestabdomas kamuoliui iškritus į užribį, pražangos atveju skiriamas naujas atakos laikas. (Žaidimo laikas stabdomas likus 1 min. iki varžybų pabaigos).Žaidimas gali ir netrukti 10 minučių, jei viena komanda įmeta 21 ar daugiau taškų.
3. Taškų skaičiavimas skiriami vienas ar du taškai. Įmetus taškus žaidimas nestabdomas.
4. Neapsigynusi komanda turi pati pasiimti kamuolį ir jį išsivaryti už tritaškio. Kamuolį paėmus po krepšiu esančio pusapskritimio zonoje, naują ataką organizuojančiai komandai negali būti trukdoma įžengiant į pusapskritimį.
5. Komanda, pradėsianti rungtynes savo ataka, nustatoma monetos metimu. Pratęsimo atveju komanda, pradėjusi rungtynes gynyboje, pirma organizuos ataką. Pratęsimas žaidžiamas iki to momento, kol kažkuri iš komandų pelnys 2 taškus (persvara nesvarbi).
6. Žaidžiama prie vieno krepšio, todėl gynyboje padarius bloką, perėmus ar atkovojus kamuolį, tai komandai reikia išsivaryti (arba perduoti) kamuolį už tritaškio linijos.
7. Žaidimą sustabdžius (kamuoliui išlėkus į užribį, žaidėjams prasižengus arba sužingsniavus) kita ataka turi būti rengiama besiginančios komandos žaidėjui padavus kamuolį puolančiosios komandos žaidėjui, taip įsitikinant, kad abi komandos pasiruošusios tęsti rungtynes.
8. Ginčo atveju kamuolys atitenka prieš tai besigynusiai ekipai.
9. Asmeninių pražangų limito nėra (žaidėjas pašalinamas jam gavus diskvalifikacinę arba 2 nesportines pražangas). Komandai prasižengus ne metimo metu nuo 1 iki 6 karto baudos metimai nėra metami, nuo 7 iki 9 karto skiriami 2 metimai, o prasižengus 10 ir daugiau kartų skiriami 2 metimai bei kamuolys atitenka komandai, prieš kurią buvo prasižengta. Prasižengus metimo metu, priklausomai nuo jo vertės, skiriamas vienas arba du metimai.
10. Keitimai atliekami sustabdžius žaidimą, keičiantysis žaidėjas į aikštelę įžengia per galinę liniją.